বুদ্ধের অবর্তমানে বুদ্ধের মতো সর্বগুণসম্পন্ন দ্বিতীয় কেউ ছিলেন না। অনুবুদ্ধ ভদন্ত সারিপুত্র ও বুদ্ধের আগেই দেহত্যাগ করেছিলেন। বাস্তবে প্রত্যেক ক্ষেত্রে ইহাই প্রতীয়মান হয় যে, একজন ব্যক্তি তাঁর দেহ-মনের নিজস্ব জিনগত উপাদানের বহিঃপ্রকাশ মাত্র। বৌদ্ধ পরিভাষায় ইহাকে সংস্কারের সাথে তুলনা করা যায়। সেই জিনগত উপাদানের সুনিয়ন্ত্রিত বিকাশের এক উচ্চতম পর্যায়ে যখন কোনো ব্যক্তি পৌঁছে যায়, তখন তিনি তাঁর সেই অর্জন তথা গুণ-বৈশিষ্ট্যকে অপ্রমেয় মৈত্রী-করুণা-মুদিতা-উপেক্ষা—এই চারি সর্বোত্তম মানবীয় গুণাবলী দ্বারা অভিষিক্ত করতে সক্ষম হলে তিনি জগতে মহামানবরূপে স্বীকৃতি লাভ করেন। তার পরেও জিন তথা সংস্কারগত তারতম্য প্রত্যেক মানুষের থেকেই যায়, এমনকি যমজ সন্তানের মায়েও আর একারণেই বুদ্ধগণের মধ্যে চারি আর্যসত্য প্রকাশের ক্ষেত্রে ঐক্যতা থাকলেও অন্যান্য ক্ষেত্রে বহু ভিন্নতা পরিলক্ষিত হয়। সেই কারণেই বুদ্ধ একক প্রতিভায় বুদ্ধশাসনের জন্যে যা অর্জন করেছিলেন, তাঁর অবর্তমানে এই সকল আর্জনকে অক্ষুণœ রাখতে ও অভিবৃদ্ধিদান করতে সংঘ তথা সমষ্টির উপর নির্ভরশীল থাকতে বলেছিলেন। আর সেই সংঘ সদস্যগণ হতে প্রয়োজনীয় গুণাবলী সংগ্রহ করতে বুদ্ধ এবং ধর্ম এই দুই হতে শিক্ষা আদর্শ গুণাবলী ও বৈশিষ্টকে মানদ-রূপে ধারণ করে আদর্শ সংঘের জন্মদান করে সেই সংঘের আদর্শ নেতৃত্ব মনোনয়ন কর্তব্য।